Hovedsakelig kan man dele snøfresere inn i 3 ulike produkttyper. Dette har å gjøre med hvilken kraftkilde snøfreseren har, og man ser både fordeler og ulemper med de ulike kategoriene.
Bensin. Dette er vanlige snøfresere som bruker fossilt brennstoff. Disse er godt egnet til deg som vil ha en kraftig snøfreser, og de kan takle store snømengder. En bensindrevet snøfreser er i tillegg godt egnet for deg som skal brøyte et relativt stort areal.
Batteri. Batteridrevne snøfresere har ofte en lavere vekt enn de bensindrevne. Batteritiden avgjør hvor stort areal som kan dekkes, men generelt sett er disse modellene noe svakere enn de bensindrevne. Har til gjengjeld ofte lavere støynivå, og er bedre for miljøet.
Elektrisk. De elektriske snøfreserne minner på mange måter om de batteridrevne. Forskjellen er at man ikke må forholde seg til hvor lang batteritid snøfreseren har, da den hele tiden er koblet til en stikkontakt. På den negative siden fører det til at man hele tiden må dra ledningen etter seg. Om man skal dekke et stort areal må man nødvendigvis også ha en lang ledning.